2013.gada 27.augustā Noteikumi Nr. 671

Rīgā (prot. Nr. 46 27.§)

**Grozījums Ministru kabineta 2005.gada 27.decembra noteikumos Nr.1037 "Noteikumi par cilvēka asiņu un asins komponentu savākšanas, testēšanas, apstrādes, uzglabāšanas un izplatīšanas kvalitātes un drošības standartiem un kompensāciju par izdevumiem zaudētā asins apjoma atjaunošanai"**

Izdoti saskaņā ar
Ārstniecības likuma

34.panta trešo daļu

1. Izdarīt Ministru kabineta 2005.gada 27.decembra noteikumos Nr.1037 "Noteikumi par cilvēka asiņu un asins komponentu savākšanas, testēšanas, apstrādes, uzglabāšanas un izplatīšanas kvalitātes un drošības standartiem un kompensāciju par izdevumiem zaudētā asins apjoma atjaunošanai" (Latvijas Vēstnesis, 2006, 8., 163.nr.; 2009, 205.nr.; 2011, 102.nr.; 2012, 188.nr.) grozījumu un izteikt 17.11.apakšpunktu šādā redakcijā:

"17.11. kompensāciju par izdevumiem zaudētā asins apjoma atjaunošanai šādā apmērā:

17.11.1. asins donoram – 4,27 *euro*;

17.11.2. retas asins grupas (aloimunizētiem recipientiem) asins donoram – 17,07 *euro*;

17.11.3. imūnam vai aloimunizētam donoram – 27,03 *euro*;

17.11.4. plazmaferēzes procedūras donoram – 17,07 *euro*;

17.11.5. citaferēzes procedūras donoram – 28,46 *euro*;

17.11.6. asins donoram, kas nodod asinis pēc Valsts asinsdonoru centra vai asins sagatavošanas nodaļas izsaukuma ārkārtējā situācijā, kad trūkst noteiktas asins grupas asiņu, – 17,07 *euro*;

17.11.7. katram donoram bezmaksas maltīti – 1,42 *euro* vērtībā."

2. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Veselības ministre Ingrīda Circene